 **Osnovna škola Kostrena**

51221 Kostrena, Žuknica 1

T(051) 289-768,

F 289-769

E ured@os-kostrena.skole.hr

Na prijedlog tima za kvalitetu Osnovne škole Kostrena, Učiteljsko vijeće, Vijeće roditelja i Školski odbor suglasni su da kriteriji praćenja vladanja učenika u Osnovnoj školi Kostrena, budu kako slijedi:

**1. ODNOS PREMA RADU**

|  |  |  |
| --- | --- | --- |
| UZORNO | DOBRO | LOŠE |
| Pozorno prati tijek sata i redovito se aktivno uključuje poštujući pravila uljudne komunikacije kako u školi, tako i u online okruženju. | Uglavnom prati tijek sata i katkad se uključuje uglavnom poštujući pravila uljudne komunikacije kako u školi tako i u online okruženju. | Treba pozornije pratiti tijek nastave te se češće uključivati poštujući pravila uljudne komunikacije kako u školi, tako i u online okruženju. |
| Svakodnevno izvršava svoje obveze i dogovorene zadatke (domaće zadaće, donosi pribor za rad, opremu…). | Uglavnom izvršava svoje obveze i dogovorene zadatke (domaće zadaće, donosi pribor za rad, opremu…) | Potrebno ga je dodatno poticati na izvršavanje svojih obveza i dogovorenih zadataka jer ih učestalo ne izvršava. |
| Samoinicijativno se javlja za obavljanje dodatnih zadataka i aktivno sudjeluje u svim školskim programima i projektima. | Ne javlja se samoinicijativno za obavljanje dodatnih zadataka,već to čini na poticaj, a uglavnom dobiven zadatak i ne izvrši ili ga pak ne dovrši. Nevoljko sudjeluje u obveznim školskim programima i projektima. | Potrebno je da učenik izvršava i/ili ne odbija izvršiti osnovne zadatke/ zaduženja, a dodatne ne potpuno odbacivati. Treba ga poticati na sudjelovanje u obveznim školskim programima i projektima. |
| Poštuje dogovorena pravila. | Postavljena pravila uglavnom poštuje. | Često krši dogovorena pravila. |
| Prihvaća odgovornost za svoje postupke. | Ponekad ne prihvaća odgovornost za svoje postupke. | Treba prihvaćati odgovornost za svoje postupke |
| U produženom boravku poštuje upute za rad, marljivo rješava zadatke i pristojno se ophodi prema učiteljici i drugim učenicima. | Uglavnom poštuje upute za rad i rješava zadatke, ali treba uvježbavati pristojno ponašanje. | Površno rješava zadatke, često ne poštujući upute za rad , treba razvijati kulturu ponašanja. |

**2. ODNOS PREMA UČENICIMA**

|  |  |  |
| --- | --- | --- |
| UZORNO | DOBRO | LOŠE |
| Njeguje uvažavajući odnos prema vršnjacima, rado pomaže i pridonosi suradničkim vršnjačkim pristupom. | Uz poticaj pomaže vršnjacima i njeguje vrijednosti tolerancije i suradništva. | Treba razvijati odnos prihvaćanja i suradnje te primjerenog ponašanja prema drugim učenicima. |
| Ne izaziva sukobe i u njima ne sudjeluje. | Rijetko izaziva sukobe, ali ponekad u njima sudjeluje. | Neprestano izaziva sukobe i često u njima sudjeluje. |
| U učenju i radu, praćenju nastave i ostalim oblicima odgojnoobrazovnog rada rado pomaže drugim učenicima, posebice učenicima s teškoćama u učenju i svladavanju gradiva. Susretljiv je u suradnji s drugim učenicima, poštuje pravilatimskoga rada, uvažava tuđe ideje i mišljenje. | U učenju i radu, praćenju nastave i ostalim oblicima odgojnoobrazovnog rada pomaže drugim učenicima na inicijativu i poticaj učitelja te nevoljko pomaže učenicima s teškoćama u učenju i svladavanju gradiva. Povremeno je susretljiv u suradnji s drugim učenicima, ne poštuje uvijek pravila timskoga rada te samo ponekad uvažavatuđe ideje i mišljenje. | U učenju i radu, praćenju nastave i ostalim oblicima odgojnoobrazovnog rada ne pomaže drugim učenicima, a posebice odbija pomoći učenicima s teškoćama u učenju i svladavanju gradiva. Trebao bi biti susretljiviji u suradnji s drugim učenicima, trebao bi poštivati pravila timskoga rada te uvažavati tuđe ideje i mišljenje. |
| Prihvaća i uvažava različitosti kod vršnjaka i ima visoku razvijenu toleranciju. | Uglavnom poštuje prava i različitosti drugih učenika te ponekad iskazuje netoleranciju prema drugimučenicima, poštuje osobna, samo ponekad tuđa prava. | Ne prihvaća i ne uvažava različitosti kod vršnjaka. Potrebno je, kod učenika, razvijati toleranciju. |

**3. ODNOS PREMA UČITELJIMA I OSTALIM DJELATNICIMA**

|  |  |  |
| --- | --- | --- |
| UZORNO | DOBRO | LOŠE |
| U potpunosti poštuje pravila kulturnog ophođenja i pokazuje poštovanje u izravnim i neizravnim oblicima komunikacije. | Uglavnom se kulturno odnosi prema učiteljima i djelatnicima škole, ali treba razvijati poštovanje i primjeren odnos u izravnim i neizravnim oblicima komunikacije. | Treba primijeniti pravila pristojnog ponašanja, govorenja i odnosa prema učiteljima i djelatnicima škole u školskom prostoru i izvan njega. |
| Ne ugrožava sigurnost i ugled učitelja te ostalih djelatnika škole. | Ponekad svojim postupcima ugrožava sigurnost i ugled učitelja te ostalih djelatnika škole. | Često svojim postupcima ugrožava sigurnost i ugled učitelja te ostalih djelatnika škole. |
| Pozitivno reagira na zahtjeve koje postavljaju učitelji (u skladu s pravnim propisima i Kućnim redom škole). | Ponekad se oglušuje na zahtjeve koje postavljaju učitelji (u skladu s pravnim propisima i Kućnim redom škole). | Negativno reagira na zahtjeve koje postavljaju učitelji. |

**4. ODNOS PREMA ŠKOLSKOJ IMOVINI**

|  |  |  |
| --- | --- | --- |
| UZORNO | DOBRO | LOŠE |
| Čuva školsku imovinu (učenika, škole, osobnu, društvenu...) i poštuje pravila Kućnog reda. | Uglavnom čuva školsku imovinu (učenika, škole, osobnu, društvenu...) te uglavnom poštuje pravila Kućnog reda. Potrebno je ukazivati i podsjećati na isto. | Često uništava školsku imovinu te krši pravila Kućnog reda i nakon upozorenja na ista. |

**5. ODNOS PREMA DRUŠTVENOM I PRIRODNOM OKRUŽENJU TE PREMA ZDRAVSTVENOJ ZAŠTITI**

|  |  |  |
| --- | --- | --- |
| UZORNO | DOBRO | LOŠE |
| Doprinosi ugledu škole u svim prigodama (susreti,smotre, ekskurzije, izleti, projekti, priredbe, sportska natjecanja...). | Uglavnom se pristojno ponaša u prigodama. | Treba ga poticati da svojim ponašanjem u prigodama ne narušava ugled škole. |
| Posjeduje razvijenu ekološku svijest i ponaša se u skladu s tim (vodi računa o školskom interijeru i urednosti školskog okoliša, npr.za vrijeme marende). | Djelomično je razvijena ekološka svijest (uglavnom vodi računa o školskom interijeru i urednosti školskog okoliša). | Treba razvijati ekološku svijest (ne vodi računa o školskom interijeru i urednosti školskog okoliša). |
| U školu dolazi primjereno odjeven. | U školu ponekad dolazi neprimjereno odjeven. | U školu često dolazi neprimjereno odjeven. |

Svi učitelji, članovi Razrednog vijeća, minimalno tri puta tijekom nastavne godine bilježe vladanje pojedinog učenika i to:

**1.bilježenje** – od 1.do.15.studenoga 2020.

**2.bilježenje** – od 1.do 15.ožujka 2021.

**3.bilježenje** -od 15.do 30 svibnja 2021.

Svaki predmetni učitelj dužan je bilježiti svoje zapažanje o vladanju svakog učenika u razrednom odjelu u kojem predaje. Bilješka vladanja unosi se Sat razrednog odjela.

Navedeno je podloga za vrednovanje vladanja učenika.

U Kostreni, 6.listopada 2020.